《淮民谣》
宋代·尤袤

东府买舟船，西府买器械。
问侬欲何为，团结山水寨。
寨长过我庐，意气甚雄粗。
青衫两承局，暮夜连勾呼。
勾呼且未已，椎剥到鸡豕。
供应稍不如，向前受笞箠。
驱东复驱西，弃却锄与犁。
无钱买刀剑，典尽浑家衣。
去年江南荒，趁熟过江北。
江北不可往，江南归未得。
父母生我时，教我学耕桑。
不识官府严，安能事戎行。
执枪不解刺，执弓不能射。
团结我何为，徒劳定无益。
流离重流离，忍冻复忍饥。
谁谓天地宽，一身无所依。
淮南丧乱后，安集亦未久。
死者积如麻，生者能几口。
荒村日西斜，破屋两三家。
抚摩力不足，将奈此扰何。

作者简介：尤袤（mào）（1127年4月2日—1194年），字延之，小字季长，号遂初居士，晚号乐溪、木石老逸民，常州无锡（今江苏省无锡市）人。南宋著名诗人、大臣、藏书家。祖父尤申，父尤时享，治史擅诗。绍兴十八年（1148年），尤袤登进士第。初为泰兴令。孝宗朝，为大宗正丞，累迁至太常少卿，权充礼部侍郎兼修国史，又曾权中书舍人兼直学士。光宗朝为焕章阁侍制、给事中，后授礼部尚书兼侍读。卒后谥号“文简”。尤袤与杨万里、范成大、陆游并称为“南宋四大诗人”。原有《梁溪集》五十卷，早佚。清人尤侗辑有《梁溪遗稿》两卷，刊行于时。